Document ID: /roh_data/filtered/fineweb-2-filterrobots_roh.jsonl.gz/68758

En il Myanmar è Aung San Suu Kyi, la scheffa da la regenza ch'era vegnida cupitgada, vegnida sentenziada a quatter ulteriurs onns praschun. La politicra da 76 onns è vegnida declerada sco culpanta en dus cas d'import e possess illegal d'apparats da func ed en in cas pervia d'avair cuntrafatg a las perscripziuns da corona, quai rapporta l'agentura da novitads AFP.
Suu Kyi era vegnida messa giu l'onn passà suenter in putsch. Gia il december era ella vegnida sentenziada a dus onns praschun tranter auter pervia d'avair instigà ad opposiziun.